Legal Document

Category: 125

Text:
12. ΑΠΟΦΑΣΙΣ ΥΠΟΥΡΓΟΥ ΕΘΝΙΚΗΣ ΑΜΥΝΗΣ Αριθ. Φ.415.2/3/162217 της 21/24 Νοεμ.1977 (ΦΕΚ Β΄ 1251) Περί εθελοντικής παραμονής εν τω Στρατώ πτυχιούχων Ιατρικής. Έχοντες υπ’ όψει: α)Το άρθρον 6 του Ν. 649/1977 «περί εθελοντικής παραμονής των εν τω Στρατώ υπηρετούντων πτυχιούχων Ιατρικής». β)Το άρθρον 1 του Νόμου 301/1976 «περί της εις την Εφημερίδα της Κυβερνήσεως δημοσιευομένης ύλης και ρυθμίσεως θεμάτων των αναφερομένων εις την έκδοσιν και κυκλοφορίαν ταύτης», αποφασίζομεν τα εις τα επόμενα άρθρα καθοριζόμενα: Άρθρον 1. Επιλογή–Υπαγωγή εις τας διατάξεις του  Ν. 649/77. 1.Γενικά: α)Δικαίωμα υπαγωγής εις τας διατάξεις του Ν. 649/1977 έχουν άπαντες οι υπηρετούντες την θητείαν των εν τω Στρατώ Ξηράς πτυχιούχοι της Ιατρικής Σχολής της ημεδαπής ή αντιστοίχου Σχολής της αλλοδαπής έχοντες αναγνωρίσει το πτυχίον των εις την Ελλάδα. β)Οι επιθυμούντες να υπαχθούν εις τας διατάξεις του Ν. 649/77 υποβάλλουν εις την Μονάδα των αναφορά, δεόντως χαρτοσημασμένην και δεόντως τεθεωρημένην δια το γνήσιον της υπογραφής. Εις την αναφοράν δέον να αναφέρωνται η ειδικότης, ην έκαστος επιθυμεί να αποκτήση, ότι ο ενδιαφερόμενος γνωρίζει τας διατάξεις του Ν. 649/77 ως και 3 φρουραί εις ας επιθυμεί να αποκτήση την ειδικότητα. γ)Οι κρινόμενοι ως κατάλληλοι υπάγονται, δι’ αποφάσεως του Υπουργού Εθνικής Αμύνης ή του προς τούτο εξουσιοδοτουμένου οργάνου, εις τας διατάξεις του Νόμου 649/77. Η αποδοχή των υποβαλλομένων αναφορών δεν είναι υποχρεωτική, αύτη δε εξαρτάται εκ των αναγκών της υπηρεσίας. δ)Ο χρόνος υπηρεσίας τούτων κατά την διάρκειαν της θητείας των (κανονικής ή παρατεταμένης τοιαύτης) υπολογίζεται συμφώνως προς τας διατάξεις του εκάστοτε ισχύοντος ειδικού νόμου περί Εφέδρων Αξ/κών (δια τους ΔΕΑ και Εφέδρους αξ/κούς) και του περί Στρατολογίας Νόμου (δια τους Οπλίτας). Μετά την εκπλήρωσιν της θητείας εκάστου ο χρόνος υπηρεσίας θα υπολογίζεται συμφώνως προς τας περί Μονίμων Αξ/κών διατάξεις. Σελ.1262,02(α) Τεύχος ΣΤ33-Σελ.104 ε)Οι Οπλίται (πτυχιούχοι Ιατρικής) οι εντασσόμενοι εις τας διατάξεις του Ν. 649/77, υφίστανται παρά τη Σχολή Εφαρμογής Υγειονομικού (ΣΕΥ) την προβλεπομένην δια τους ΥΕΑ εκπαίδευσιν με την πρώτην εκπαιδευτικήν σειράν από της αποδοχής της αιτήσεώς των. Αποφοιτούντες δε ονομάζονται ΔΕΑ. Άρθρον 2. Προσόντα επιλεγομένων–Απαιτούμενα  δικαιολογητικά. 1.Προσόντα επιλεγομένων: α)Να είναι πτυχιούχοι Ιατρικής ημεδαπού Πανεπιστημίου ή πτυχιούχοι τοιούτου της αλλοδαπής έχοντες αναγνωρίσει το πτυχίον των εις την Ελλάδα. β)Να είναι από απόψεως σωματικής ικανότητος κατάλληλοι για Έφεδροι Αξ/κοί, κρινόμενοι προς τούτο υπό των κατά τόπους Επιτροπών Απαλλαγών. Δια τους ΔΕΑ και Εφέδρους Ανθυπολοχαγούς δεν απαιτείται κρίσις της Επιτροπής Απαλλαγών. (γ)(Καταργήθηκε από την παρ. 2 της Φ.415.2/ 33914/30 Ιουν.-14 Ιουλ. 1983, ΦΕΚ Β΄ 409, απόφ. Υπ. Εθνικής Άμυνας.). δ)Να μην έχουν καταδικασθή εις εγκληματικήν ποινήν, δι’ οιονδήποτε έγκλημα, ή εις φυλάκισιν επί κλοπή, υπεξαιρέσει, απάτη, εκβιάσει, πλαστογραφία, δωροδοκία, απιστία περί την υπηρεσίαν, παραβάσει καθηκόντων, ψευδεί καταμηνύσει, συκοφαντική δυσφημήσει, ψευδορκία, λιποταξία ή επί παραβάσει των Νόμων περί μέτρων ασφαλείας του Κράτους, του πολιτεύματος και προστασίας των ελευθεριών των πολιτών, ουδέ να διώκωνται επί τινι των εγκλημάτων τούτων. ε)Να μη διώκωνται δι’ εγκλήματα ή αδικήματα συνεπαγόμενα τα εν άρθροις 59-68 του ισχύοντος Ποινικού Κώδικος παρεπομένας ποινάς. στ)Να μη φέρωνται ανήκοντες εις θρησκευτικάς αιρέσεις. ζ)Να είναι πλήρους θητείας. 2.Απαιτούμενα δικαιολογητικά: α)Αναφορά του ενδιαφερομένου δεόντως χαρτοσημασμένη και τεθεωρημένη αρμοδίως δια το γνήσιον της υπογραφής. β)Πλήρες αντίγραφον Φύλλου Μητρώου, ηλεγμένου υπό του οικείου Στρατολογικού Γραφείου, εις ο να εμφαίνωνται άπασαι αι στρατολογικαί μεταβολαί, αι ποιναί μετά των αιτιολογικών τούτων ως και τα πλήρη στοιχεία του ενδιαφερομένου. γ)Κεκυρωμένον αντίγραφον ανεγνωρισμένου πτυχίου Ιατρικής. δ)Πρόσφατον αντίγραφον Ποινικού Μητρώου και Πιστοποιητικόν Εισαγγελικής Αρχής της τελευταίας προ της στρατεύσεώς του κατοικίας περί μη διώξεως δια τα εν άρθρω 2, παραγράφοι 1,δ και 1,ε αναγραφόμενα αδικήματα. (ε-στ) (Καταργήθηκαν από την παρ. 2 της Φ.415.2/33914/30 Ιουν.-14 Ιουλ. 1983, ΦΕΚ Β΄ 409, απόφ. Υπ. Εθνικής Άμυνας). ζ)Γνωμάτευσις της οικείας Επιτροπής Απαλλαγών περί της σωματικής ικανότητος (δια τους Οπλίτας), εις ας θα παραπέμπωνται μερίμνη των Μονάδων των. 36.Ο.β.12 Υγειονομικό Σώμα 3.Διαδικασία υποβολής δικαιολογητικών–Επιλογή καταλλήλων: α)Οι ενδιαφερόμενοι να ενταχθούν εις τας διατάξεις του Ν. 649/77 υποβάλλουν εις την Μονάδα των τα εις τας υποπαραγράφους α, γ και δ της προηγουμένης παραγράφου δικαιολογητικά. β)Η Μονάς ελέγχει την πληρότητα των υποβληθέντων δικαιολογητικών, συμπληροί ταύτα δια των υπολοίπων τοιούτων της παραγράφου 2 του άρθρου 2 της παρούσης και υποβάλλει ταύτα εις ΓΕΣ/1ον ΕΓ/4β μετά της γνώμης της ως προς την καταλληλότητα ή μη του ενδιαφερομένου, δεόντως ητιολογημένην. γ)Το ΓΕΣ/1ον ΕΓ ελέγχει την πληρότητα των δικαιολογητικών ως και εάν οι ενδιαφερόμενοι έχουν τα προβλεπόμενα προσόντα και εισηγείται εις τον Υπουργόν Εθνικής Αμύνης ή το προς τούτο εξουσιοδοτημένον όργανον την αποδοχήν ή μη των αιτήσεων των ενδιαφερομένων και την έκδοσιν της απαιτουμένης σχετικής αποφάσεως. Άρθρον 3. Εξειδίκευσις–Διοικητική παρακολούθησις. 1.Η εξειδίκευσις των υπαγομένων εις τας διατάξεις του Νόμου 649/77 πτυχιούχων άρχεται μετά την έκδοσιν της σχετικής υπουργικής αποφάσεως εις κατάλληλα νοσηλευτικά ιδρύματα, οριζόμενα δια διαταγών του ΓΕΣ τη εισηγήσει της Δ/σεως Υγειονομικού. Προς τούτο μετατίθενται εις Μονάδα της Φρουράς ένθα υπάρχει το νοσηλευτικόν ίδρυμα. Δια τους εκ τούτων Οπλίτας προηγείται η εκπαίδευσις της παραγράφου ε του άρθρου 1 της παρούσης εφ’ όσον δεν καθίσταται δυνατή η ταυτόχρονος εξειδίκευσις. 2.Οι ειδικευόμενοι, κατά τον χρόνον της παρακολουθήσεως των μαθημάτων και των πρακτικών εφαρμογών, απαλλάσσονται πάσης ετέρας υπηρεσίας. 3.Οι μη ανήκοντες εις το Υγειονομικόν μετατάσσονται εις τούτο, μερίμνη της Δ/νσεως Επιλογής του Γενικού Επιτελείου Στρατού, ευθύς μετά την έκδοσιν της υπουργικής αποφάσεως, περί ης το άρθρον 1 του Ν.649/77. 4.Από της εκδόσεως της κατά τα ανωτέρω αποφάσεως οι υπαγόμενοι εις τας διατάξεις του Νόμου 649/77 παρακολουθούνται δι’ άπαντα τα θέματα υπό της ΔΥΓ/ΓΕΣ. Άρθρον 4. Αρχαιότης–Κρίσεις–Προαγωγαί– Ατομικά έγγραφα. 1.Η αρχαιότης προσδιορίζεται εκ της ημερομηνίας της ονομασίας των εις Ανθυπολοχαγούς, επί των συγχρόνως δε ονομαζομένων, ανεξαρτήτως εάν προέρχωνται εκ ΔΕΑ ή Οπλιτών η αρχαιότης των ορίζεται εκ της ΕΣΣΟ εις ην έκαστος ανήκει. Εάν παρά ταύτα δεν δύναται να καθορισθή η αρχαιότης λαμβάνεται υπ’ όψιν η ημερομηνία λήψεως του πτυχίου. 2.Δια την ονομασίαν των ΔΕΑ εις Εφέδρους Ανθλ/γούς εφαρμόζεται η ισχύουσα διαδικασία δι’ άπαντας τους ΔΕΑ. Μετά την λήξιν της θητείας μεταπίπτουν αυτοδικαίως εις την κατηγορίαν της ειδικής καταστάσεως του Ν. 649/77. 3.Δια την ονομασίαν των Οπλιτών εις Ανθλγούς υποβάλλεται πρότασις της Μονάδος μετά των κάτωθι δικαιολογητικών: α)Πλήρες ΑΦΜ μετά των ποινών και των αιτιολογικών τούτων. (β)(Καταργήθηκε από την παρ. 2 της Φ.415.2/33914/30 Ιουν.14 Ιουλ. 1983, ΦΕΚ Β΄ 409, απ. Υπ. Εθνικής Άμυνας). γ)Βεβαίωσιν του Διοικητού της Μονάδος του ότι συνεχίζει κανονικώς την εξειδίκευσιν (ή έλαβε την ειδικότητα). Αι προτάσεις εξετάζονται υπό τριμελούς επιτροπής, συγκροτουμένης δια διαταγών του Γενικού Επιτελείου Στρατού. Οι υπό της επιτροπής κρινόμενοι κατάλληλοι περιλαμβάνονται εις πίνακα κυρούμενον υπό του Αρχηγού του Γενικού Επιτελείου Στρατού, και ονομάζονται Ανθυπολοχαγοί δια Προεδρικού Διατάγματος, προκαλουμένου υπό του Υπουργού Εθνικής Αμύνης. Δια τους κρινομένους ακαταλλήλους να ονομασθούν Ανθυπολοχαγοί κινείται η διαδικασία διακοπής της αναληφθείσης υποχρεώσεως και απολύονται εκ των τάξεων του Στρατού, εφ’ όσον έχουν εκπληρώσει τας στρατιωτικάς των υποχρεώσεις άλλως συνεχίζουν υπηρετούντες μέχρις εκπληρώσεως τούτων (θητεία). 4.Δια την προαγωγήν των Ανθυπολοχαγών εις Υπολοχαγούς ακολουθείται η διαδικασία η ισχύουσα δια τους ανακατατεταγμένους Εφέδρους Αξ/κούς. 5.Από της ονομασίας των Οπλιτών εις Ανθυπολοχαγούς συντάσσονται και τηρούνται δια τούτους ατομικά έγγραφα ως και δια τους Εφέδρους Αξιωματικούς. Άρθρον 5. Διακοπή αναληφθείσης υποχρεώσεως. 1.Η αναληφθείσα υποχρέωσις διακόπτεται εις τας κάτωθι περιπτώσεις: α)Διαρκούσης της θητείας των: Εάν κριθούν ακατάλληλοι υπό της ΑΣΥΕ, βάσει του γενικού πίνακος νοσημάτων-παθήσεων και βλαβών του Π. Διατάγματος 111/74, εις ην παραπέμπονται οι τυγχάνοντες αναβολής ή κρινόμενοι υπό των Επιτροπών Απαλλαγών ως ΙΚΑΝΟΙ 1/3, 1/4. Επίσης εάν κριθούν υπό των Επιτροπών Απαλλαγών ως 1/5. β)Διαρκούσης της εθελοντικής των υπηρεσίας: Εάν κριθούν ακατάλληλοι δια λόγους υγείας, βάσει του ειδικού πίνακος νοσημάτων-παθήσεων και βλαβών του Προεδρικού Διατάγματος 111/74. Η κρίσις αύτη γίνεται υπό της ΑΣΥΕ, εις ην παραπέμπονται ούτοι. γ)Εάν ήθελον κριθή ακατάλληλοι, εις οιονδήποτε χρόνον και δι’ οιονδήποτε λόγον, υπό της Υπηρεσίας να συνεχίσουν την εξειδίκευσιν. Εν τη περιπτώσει ταύτη ενεργείται ένορκος διοικητική εξέτασις προς εξακρίβωσιν των λόγων της ακαταλληλότητος ή υποβάλλεται λεπτομερής έκθεσις υπό του Διοικητού της Μονάδος του, εις ην αναφέρονται οι λόγοι της ακαταλληλότητος, εάν εκ της φύσεως των λόγων δεν είναι δυνατή η ενέργεια ΕΔΕ. Μετά την διακοπήν απολύονται των τάξεων του Στρατού υπαγόμενοι περαιτέρω εις τας διατάξεις του εκάστοτε ισχύοντος νόμου περί εφέδρων Αξ/κών. 2.Εις απάσας τας ανωτέρω περιπτώσεις αποφασίζει τελικώς ο Υπουργός Εθνικής Αμύνης ή ο εξουσιοδοτηθείς προς τούτο Υφυπουργός της εισηγήσει του Αρχηγού του Γενικού Επιτελείου Στρατού. Άρθρον 6. Διάφορα θέματα. 1.Ο αριθμός των κατ’ έτος και κατά ειδικότητα υπαγομένων εις τας διατάξεις του Νόμου 649/77 καθορίζεται υπό του ΓΕΣ τη εισηγήσει της ΔΥΓ και 6ου ΕΓ. 2.Οι ενδιαφερόμενοι δύνανται να υποβάλλουν τα δικαιολογητικά περί υπαγωγής των εις τας διατάξεις του Νόμου εις οιονδήποτε χρόνον μετά την κατάταξίν των εις τας τάξεις του Στρατού. 3.Δια παν θέμα μη ρυθμιζόμενον υπό του Νόμου 649/77 ή της παρούσης εφαρμόζονται αι περί Εφέδρων Αξ/κών ισχύουσαι διατάξεις. 4.Μετά την έγκρισιν των αιτήσεων περί της εθελοντικής παραμονής εν τω Στρατώ των πτυχιούχων ιατρικής ως και μετά την διακοπήν της αναληφθείσης υποχρεώσεως ενημερούται το Υπουργείον Κοινωνικών Υπηρεσιών (ΥΚΥ) μερίμνη ΔΥΓ/ΓΕΣ, προκειμένου να ρυθμισθή το θέμα της υπηρεσίας τούτων εις Αγροτικά Ιατρεία. 5.Όπου εν τη παρούση αναφέρεται ο όρος θητεία ή στρατιωτική υποχρέωσις νοείται η εκπλήρωσις της στρατιωτικής υποχρεώσεως, ήτις καθωρίσθη δια τους Οπλίτας ή Εφέδρους Αξ/κούς της αυτής ΕΣΣΟ και κυρίας ειδικότητος και του χρόνου, όστις κατά νόμον δεν υπολογίζεται ως τοιούτος στρατιωτικής υπηρεσίας. (Αντί για τη σελ.1262,03(β) Σελ.1262,03(γ) Τεύχος 1193-Σελ.21 Υγειονομικό Σώμα 36.Ο.β.12 Άρθρον 7. Η ισχύς της παρούσης άρχεται από της δημοσιεύσεως εις την Εφημερίδα της Κυβερνήσεως.